དེ་ལྟར་རང་བློ་ཁོ་ནས་བཙན་ཐབས་བྱས་པ་མ་ཡིན་ཞིང་སྔོན་གྱི་ཡིག་ཆ་གང་ཡོད་རྣམས་ལ་གཞི་བཅོལ་ཏེ་ཡུལ་ལུང་འགའ་ཡི་མིང་གི་གྲུབ་སྟངས་ལ་དཔྱད་ཁུལ་ཕུལ་བ་འདི་དག་ཆེས་ཆུང་ས་ནས་གླེང་བ་ཡིན་ལ།ང་ཚོའི་རིག་གནས་བྱེ་བྲག་བ་ཞིག་གི་བཞུད་ལམ་བཙལ་བའི་སྔོན་འགྲོ་གལ་ཆེན་ཞིག་མ་ཡིན་པའི་ངེས་པ་མེད་པར་སྙམ།སྤྱིར་རིག་གནས་ཞེས་པ་དེ་སྣ་མང་ཕུན་སུམ་འཚོགས་པ་ཞིག་ཡིན་པས་གང་ནས་ལྟས་ན་རིག་གནས་ཀྱི་ཟ་ཟུར་ཡིན་པ་ལགས་ན་ཆེས་ཆུང་ས་ནས་གླེང་སྟེ་ཆེན་པོར་སྙེག་ན་བཟང་བའི་གནད་དུ་མཐོང་བ་ཡིན།ང་ཚོས་ཆུང་ས་ནས་ཉམས་གུད་དུ་སོང་བའི་རིག་པའི་གནད་འདི་དག་མྱུར་སྐྱོབ་བྱས་ནས་ཡོང་བ་ཡིན་ན་ད་བཟོད་བོན་ནམ་བོད་ཀྱི་རིག་གནས་འདི་ཧ་ཅང་ཆ་ཚང་ལ་མཐུས་སྒོ་ཕུན་སུམ་འཚོགས་པོ་ཞིག་ཡོང་བར་ཐེ་ཚོམ་མེད་དོ།།